આ મામલે 6 સપ્ટેમ્બરના રોજ રૉકી સહિત ત્રણેય આરોપીઓને અદાલત સજા સંભળાવશે. રૉકી યાદવની સાથે ટોની યાદવ અને એક અંગરક્ષક પણ આરોપી હતા. ચુકાદા પહેલાં ટોની અને અંગરક્ષક બંને જામીન પર જેલની બહાર હતા, રૉકી યાદવ જેલમાં હતો. 7 મે, 2016ની રાતે 17 વર્ષીય આદિત્ય સચદેવ પોતાના ચાર મિત્રો સાથે જન્મદિવસની ઉજવણી કરી પરત ફરી રહ્યો હતો. આ દરમિયાન પાછળથી આવી રહેલ એસયુવીમાં સવાર રૉકી યાદવે આગળ જવા માટે સાઇડ માંગી હતી. આદિત્ય સચદેવે સાઇડ ન આપતાં રૉકી યાદવે આદિત્ય અને તેના મિત્રોની ગાડી થોભાવી આદિત્યને ગોળી મારી દીધી હતી.